CELEX: 62007CA0199
Language: sk
Date: 2009-11-12 00:00:00
Title: Vec C-199/07: Rozsudok Súdneho dvora (štvrtá komora) z  12. novembra 2009 — Komisia Európskych spoločenstiev/Helénska republika (Nesplnenie povinnosti členským štátom — Verejné zmluvy — Smernica 93/38/EHS — Oznámenie o vyhlásení verejného obstarávania — Vyhotovenie štúdie — Kritériá na automatické vylúčenie — Kvalitatívne kritériá výberu a kritériá hodnotenia ponúk)

16.1.2010   
            
            
               SK
            
            
               Úradný vestník Európskej únie
            
            
               C 11/2
            
         Rozsudok Súdneho dvora (štvrtá komora) z 12. novembra 2009 — Komisia Európskych spoločenstiev/Helénska republika
   (Vec C-199/07) (1)
   
   (Nesplnenie povinnosti členským štátom - Verejné zmluvy - Smernica 93/38/EHS - Oznámenie o vyhlásení verejného obstarávania - Vyhotovenie štúdie - Kritériá na automatické vylúčenie - Kvalitatívne kritériá výberu a kritériá hodnotenia ponúk)
   2010/C 11/02
   Jazyk konania: gréčtina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: M. Patakia a D. Kukovec, splnomocnení zástupcovia)
   
      Žalovaná: Helénska republika (v zastúpení: D. Tsagkaraki, splnomocnený zástupca, K. Christodoulou, dikigoros)
   
      Predmet veci
   
   Nesplnenie povinnosti členským štátom — Porušenie článku 4 ods. 2, článku 31 ods. 1 a 2 a článku 34 ods. 1 písm. a) smernice Rady 93/38/EHS zo 14. júna 1993 o koordinácii postupov verejného obstarávania subjektov pôsobiacich vo vodnom, energetickom, dopravnom a telekomunikačnom sektore (Ú. v. L 199, s. 84; Mim. vyd. 06/002, s. 194), ako aj článkov 12 a 49 ES — Výber uchádzačov v užšej súťaži alebo v rokovacom konaní — Kritériá vylúčenia
   
      Výrok rozsudku
   
   
               1.
            
            
               Helénska republika si na jednej strane z dôvodu vylúčenia, na základe časti III bodu 2.1.3 písm. b) druhého odseku oznámenia o vyhlásení verejného obstarávania vydaného ERGA OSE AE 16. októbra 2003 pod číslom 2003/S 205-185214 a 2003/S 206-186119, zahraničných poradenských spoločností a poradcov, ktorí vyjadrili záujem vo verejnom obstarávaní organizovanom ERGA OSE v období šesť mesiacov predchádzajúcich dátumu vyjadrenia záujmu z ich strany o účasť vo výberovom konaní, ktoré je predmetom uvedeného oznámenia, a ktorí uviedli kvalifikáciu zodpovedajúcu kategóriám osvedčení odlišným od tých, ktoré sú vyžadované v tomto výberovom konaní, a na druhej strane z dôvodu nerozlišovania v časti IV bode 2 uvedeného oznámenia medzi kvalitatívnymi kritériami výberu a kritériami hodnotenia ponúk v predmetnom verejnom obstarávaní, nesplnila povinnosti, ktoré jej vyplývajú z článku 4 ods. 2 a článku 34 ods. 1 písm. a) smernice Rady 93/38/EHS zo 14. júna 1993 o koordinácii postupov verejného obstarávania subjektov pôsobiacich vo vodnom, energetickom, dopravnom a telekomunikačnom sektore.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Komisia Európskych Spoločenstiev a Helénska republika znášajú svoje vlastné trovy konania.
            
         
      (1)  Ú. v. EÚ C 197, 2.8.2008.